Félicien Steichen
De Félicien Steichen, gebuer den 13. Oktober 1926 an der Stad Lëtzebuerg um Lampertsbierg, gestuerwen de 27. Juni 2011 zu Brignogan an der Bretagne, war e lëtzebuergeschen Dokter a Fuerscher.

No sengem Studium zu Lausanne huet hien als Kannerchirurg ugefaange mat schaffen. 1963 war hien an Amerika fortgezunn. Hie gouf do Universitéitsdozent an hat sech an der minimal-invasiver Chirurgie (Chirurgie mat minimalem Schnëtt a minimale Blessuren) an och an der Video-Endoskopie spezialiséiert.

An der neier chirurgescher Technologie war den Dokter Félicien Steichen weltbekannt ginn. 2003 war hie Chef vum Institute for Minimally Invasive Surgery am St. Agnes Hospital zu New York.

2003 hat de Félicien Steichen en Don un d'Lëtzebuerger Nationalbiblothéik (BNL) gemaach, an hir 130 Këschte voll Fachliteratur aus senger Privatbibliothéik geschenkt.

Publikatiounen 
 Steichen, Félicien & Ravitch, Mark:Stapling in surgery - Chicago ; London: Year Book Medical Publishers, cop. 1984
 Steichen, Félicien M.: The dynamics of progress in the art and science of surgery / Felicien M. Steichen.

Auszeechnungen 
 Zanter 1993 huet am Medical College zu New York e Léierstull säin Numm, op deem hien och den éischten Dozent war.
D'Deutsche Gesellschaft für Chirurgie huet 2001 e Félicien-Steichen-Präis geschaf.

Um Spaweck 

 Säit Autosuture iwwer déi nei chirurgesch Technike mat Hiwäis op de Félicien Steichen
 Konditioune fir d'Attributioun vum Félicien-Steichen-Präis, op Däitsch
 D'Ausliwwerung vun de Bicher- an Zäitschrëftekëschten um Findel

Gebuer 1926
Lëtzebuergesch Dokteren
Chirurgen
Gestuerwen 2011